ПРОТОКОЛ № 3
от заседание на Комисия по дисциплинарните производства
на Висшия съдебен съвет,
проведено на 22 януари 2013 г.

Днес, 22 януари 2013 г., вторник от 14.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 
ПРЕДСЕДАТЕЛ:    ВАСИЛ ПЕТРОВ
					         ЧЛЕНОВЕ:    ЮЛИЯ КОВАЧЕВА
								ГАЛЯ ГЕОРГИЕВА
								СВЕТЛА ПЕТКОВА
								МИХАИЛ КОЖАРЕВ

ОТСЪСТВАТ: Милка Итова и Ясен Тодоров 

На заседанието присъства от администрацията на ВСС: Силвия Илиева – началник отдел „НДПП” в дирекция  “Правна” и Деница Захариева - старши експерт - юрисконсулт в „НДПП” в дирекция  “Правна”.

1.ОТНОСНО: Заповед на Младен Димитров – зам. председател на Районен съд – Велико Търново (заповед № 14/27.01.2011 г. на председателя на РС – Велико Търново по чл. 168, ал. 6 от ЗСВ), с която на основание чл. 327 от ЗСВ е обърнато внимание на ....................  – съдия в Районен съд – Велико Търново. 
Приложение: Писмо № 11-07-022/10.01.2013 г., заповед № 582/13.12.2012 г., заповед № 14/27.01.2011 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Предлага на Висшия съдебен съвет да приемe за сведение заповед № 582/13.12.2012 г. на Младен Димитров – зам. председател на Районен съд – Велико Търново (заповед № 14/27.01.2011 г. на председателя на РС – Велико Търново по чл. 168, ал. 6 от ЗСВ), с която на основание чл. 327 от ЗСВ е обърнато внимание на ......................  – съдия в Районен съд – Велико Търново и същата да се приложи към кадровото досие на магистрата.

2.ОТНОСНО: Заповед на Даниела Харитонова – районен прокурор на Районна прокуратура – Горна Оряховица, с която на основание чл. 310, ал.1 от ЗСВ е образувано дисциплинарно производство срещу ....................... – прокурор в Районна прокуратура – Горна Оряховица. 
Приложение: Заповед № 1/2.01.2013 г. (вх. 11-09-010/10.01.2013 г.). 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Приема за сведение заповедта на Даниела Харитонова – районен прокурор на Районна прокуратура – Горна Оряховица.

3.ОТНОСНО: Заповед на Лидия Манолова – районен прокурор на Районна прокуратура – Петрич, с която на основание чл. 327 от ЗСВ е обърнато внимание на .......................... – прокурор в Районна прокуратура – Петрич, ведно с възражение от прокурор ................... срещу заповедта. 
Приложение: Писмо № 11-09-284/12/11.01.2013 г., заповед № 143/21.09.2012 г., възражение.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Предлага на Висшия съдебен съвет да приемe за сведение заповед № 143/21.09.2012 г. на Лидия Манолова – районен прокурор на Районна прокуратура – Петрич, с която на основание чл. 327 от ЗСВ е обърнато внимание на ...................... – прокурор в Районна прокуратура – Петрич, ведно с възражението.
Мотиви: Разглеждането и произнасянето по възражения срещу заповеди за обръщане на внимание е извън компетентността на комисията и ВСС. Обръщането на внимание по чл. 327 от ЗСВ не е дисциплинарно наказание по смисъла на чл. 308, ал. 1 от ЗСВ. Административният ръководител може да обърне внимание на магистрат за нарушение по образуването и движението на делата или по организацията на работата му. Това негово правомощие е функция на общата му отговорност по ръководството на дейността на съответната структура.
3.2. Прилага заповед № 143/21.09.2012 г. на Лидия Манолова – районен прокурор на Районна прокуратура – Петрич, ведно с възражението на прокурор ....................... към кадровото досие на магистрата.

Допълнителна точка

1.ОТНОСНО: Предложение от Димитър Узунов, Ясен Тодоров, Галя Георгиева, Мария Кузманова и Галина Карагьозова – членове на Висшия съдебен съвет, за образуване на дисциплинарно производство и налагане на дисциплинарно наказание на ........................ – прокурор в Районна прокуратура – Велинград.
Приложение: Извлечение от протокол № 1/14.01.2013 г. на комисия „Професионална етика и превенция на корупцията” към ВСС, предложение, преписка.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Предлага на Висшия съдебен съвет, съгласно предложението от Димитър Узунов, Ясен Тодоров, Галя Георгиева, Мария Кузманова и Галина Карагьозова – членове на Висшия съдебен съвет, да образува дисциплинарно производство, избере дисциплинарен състав, който да се произнесе по направеното предложение за налагане на дисциплинарно наказание ........................ – прокурор в Районна прокуратура – Велинград.

22.01.2013 г.			                   ПРЕДСЕДАТЕЛ: 

                                                                                                     ВАСИЛ ПЕТРОВ